פרס ביאליק

פרס ביאליק לספרות יפה ולחכמת ישראל הוא פרס ספרותי, המוענק ליוצרים בתחום ספרות יפה וחכמת ישראל, על ידי עיריית תל אביב-יפו. הפרס מוענק בהתאם להחלטת מועצת העיר, החל משנת 1933 במלאת 60 שנה להולדת המשורר חיים נחמן ביאליק. הפרס נוצר לשם מתן כבוד והוקרה לביאליק, אשר מיום עלותו לארץ, בחר בתל אביב כמקום יצירתו והשפיע רבות על חייה התרבותיים. זהו הפרס הספרותי הפעיל הוותיק ביותר על יצירות בשפה העברית. בעבר חולק מדי שנה, אך מאז 2014 מחולק רק מדי ארבע שנים.

עיקרי תקנות הפרס
 מטרת הפרס: לעודד את יצירתם של הסופרים והחוקרים העבריים החיים במדינת ישראל.
 צורת הענקת הפרס ויום חלוקתו: הפרסים יוענקו למחברי היצירות המובחרות ביותר שנכתבו בעברית ונתפרסמו בשנתיים שקדמו לשנת מתן הפרס לפי מניין ישראל. בתחום הספרות היפה יוענקו שלושה פרסים, אחד מהם לספרות ילדים. בתחום חכמת ישראל יוענקו שני פרסים. על הפרס יודיעו במידת האפשר בטקס פומבי, בסמוך ליום הולדתו של חיים נחמן ביאליק.
 הענקת הפרס: ועדת השופטים שתדון בכל פרס רשאית להעניקו על פועל חייו של סופר או חוקר ולאו דווקא על ספר אחד. מאז תיקון התקנון בשנת 2015, לא יוענק הפרס לאדם אחד יותר מפעם אחת. אין הפרס מוענק למי שזכה בפרס ישראל.
 הגדרת הפרסים:
 הפרס המיועד לספרות יפה יינתן לכל יצירה חדשה, ובאין יצירה חדשה ראויה לפרס, גם לכתבים מכונסים בכל סוג שהוא לרבות דברי שירה, סיפורים, רומנים, מחזות, מסות, ביוגרפיות, ספרות ילדים וכיוצא בזה. הפרס ליצירה חדשה יינתן רק לחיבור מוגמר ולא לחלקו של חיבור. המושג "ספרות יפה" הוגדר לפי ההגדרה המקובלת בפרסים בינ"ל ובתורת הספרות.
 הפרס המיועד לחכמת ישראל יינתן לכל חיבור שיצא לאור בספר ועוסק בתולדות העם העברי, תורתו, לשונו, ספרותו, ארצו, חייו ואמונתו, על כל ענפיהם ובכל תקופותיהם. חיבור מסוג חכמת ישראל שיש בו מספר חלקים, יוכל לזכות בפרס ביאליק רק פעם אחת.
 סכום הפרס: 18,000 ש"ח.

זוכים
 זוכי פרס ביאליק לפי שנים שנה הזוכים בפרס לספרות יפה הזוכים בפרס לחכמת ישראל 1933  דבורה בארון, מתתיהו שוהם  יחזקאל קויפמן 1934  שמואל יוסף עגנון  חיים יהושע קוסובסקי 1935  אברהם פריימן  בנימין מנשה לוין 1936  דוד שמעוני  רפאל פטאי, משה צבי סגל 1937  יעקב שטיינברג  אברהם כהנא 1938  יעקב כהן  ברוך צ'יזיק 1939  יהודה בורלא, אשר ברש  מלך זגורודסקי, צבי רודי 1940  שאול טשרניחובסקי  נפתלי הרץ טור-סיני 1941  ש. שלום  יוסף קלויזנר 1942  שאול טשרניחובסקי, חיים הזז  נחום סלושץ 1943  אהרון קבק  אברהם פולק 1944  שלמה צמח, יהודה קרני  ירוחם פישל לחובר 1945  יעקב פיכמן  יצחק בער 1946  גרשון שופמן  יהודה גור-גרזובסקי 1947  אורי צבי גרינברג  שמואל אבא הורודצקי 1948  מקס ברוד  יעקב נחום אפשטיין 1949  דוד שמעוני  יוסף קלויזנר 1950  שמואל יוסף עגנון  משה צבי סגל 1951  זלמן שניאור  דוד בן-גוריון 1952  יצחק דב ברקוביץ  חיים יהושע קוסובסקי 1953  יעקב פיכמן  יצחק בן-צבי 1954  יהודה בורלא, אורי צבי גרינברג  נחמן אביגד 1955  משה שמיר  מיכאל אבי-יונה, שמואל ייבין 1956  צבי וויסלבסקי  יחזקאל קויפמן 1957  נתן אלתרמן  שאול ליברמן 1958  -  משה זילברג 1959  אליעזר שטיינמן, אברהם שלונסקי  משה מייזליש 1960  -  יוסף ברסלבי 1961  מרדכי בן יחזקאל  מרדכי מרטין בובר 1962  ברוך קורצווייל  יוסף קאפח 1963  -  יהושע גוטמן 1964  יוכבד בת-מרים  אברהם יערי 1965  יצחק דב ברקוביץ  יהודה רצהבי 1966  זלמן שזר, ישראל אפרת  שרגא אברמסון 1967  שמעון הלקין  אבא בנדויד 1968  עזרא זוסמן  אליקים ג. קרסל 1969  אהרון ראובני  חנוך אלבק 1970  חיים הזז  נחמיה אלוני 1971  אמיר גלבע  דוד בן-גוריון 1972  אברהם רגלסון  ישעיהו תשבי 1973  אהרן מגד, אברהם קריב  יוסף קאפח 1974  ישראל כהן  יהודה קומלוש 1975  חיים גורי  - 1976  יהודה עמיחי, ישורון קשת  בנימין קוסובסקי 1977  אורי צבי גרינברג  גרשם שלום 1978  אבא קובנר, זלדה שניאורסון-מישקובסקי  יהושע בן אריה, אהרון מירסקי 1979  אהרן אפלפלד, אבות ישורון  יצחק רפאל, יהודה רצהבי 1980  דב סדן  דן מירון 1981  זרובבל גלעד, יהושע טן-פי  אברהם אבן-שושן, זאב וילנאי 1982  נתן זך  ישראל לוין 1983  נסים אלוני, עוזר רבין  אפרים אלימלך אורבך, נחמה ליבוביץ 1984  יהושע בר-יוסף, דוד שחר  מרדכי ברויאר 1985  חנוך ברטוב, שלמה טנאי  הלל ברזל, דוד הלבני, שלמה פינס 1986  יצחק אוורבוך אורפז, עמוס עוז  עזרא פליישר 1987  משה דור, דליה רביקוביץ  גרשון שקד 1988  נתן שחם  ישראל אלדד, צבי מאיר רבינוביץ' 1989  אבנר טריינין, אברהם ב. יהושע  שמואל אברמסקי, שלמה מורג 1990  ט. כרמי, פנחס שדה, נתן יונתן  אריה כשר, מנחם דורמן 1991  ס. יזהר  מרדכי אלטשולר, נתן רוטנשטרייך 1992  גבריאל פרייל  - 1993  דוד אבידן, עמליה כהנא-כרמון  משה אידל, יונה פרנקל 1994  מאיר ויזלטיר, חנוך לוין  בנימין פינקוס 1996  יעקב אורלנד, יהודית הנדל  אברהם גרוסמן, יהודה ליבס 1997  יהושע קנז  - 1998  נורית גוברין, אריה סיון, אפרים קישון  אליעזר גולדמן, אהרן דותן, מנחם הרן 1999  אהרן אלמוג, נורית זרחי, יורם קניוק  - 2002  חיים באר, מאיה בז'רנו, יואל הופמן, מרים רות  ישראל יובל, דב נוי, ישראל תא-שמע 2004  דויד גרוסמן, אפרים סידון, חיה שנהב  אוריאל סימון, מנדל פייקאז', משה קוסובסקי 2006  אורי אורלב, רות אלמוג, רחל חלפי  יוסף גורני, חוה טורניאנסקי 2008  ישעיהו קורן, ישראל אלירז, עודד בורלא  דוד ויטל, עזרא מנדלסון 2010  לאה איני, שלומית כהן-אסיף, מרדכי גלדמן  עמנואל אטקס, דבורה דימנט 2012  דן בניה סרי, דתיה בן-דור, שרון אס   יוסף יהלום, חננאל מאק 2014ארז ביטון, חדוה הרכבי, תמי שם-טוב  עוזי שביט, אהרן דמסקי 2018סמי ברדוגו, שהם סמיט, אהרן שבתאי   חגי בן-שמאי, נילי שופק 2022דרור בורשטיין, יעל גלוברמן, ציפור פרומקין זיוה שמיר (מפעל חיים), אבי שגיא

זוכי פרס ביאליק בחכמת ישראל

1933, תרצ"ג - יחזקאל קויפמן, על ספרו "גולה ונכר"
1934, תרצ"ד - חיים יהושע קוסובסקי, על ספרו "אוצר לשון התוספתא"
1935, תרצ"ה - בנימין משה לוין, על ספרו "אוצר הגאונים"
1936, תרצ"ו - רפאל פטאי, על ספרו "המים", משה צבי סגל, על ספרו "דקדוק לשון המשנה"
1937, תרצ"ז - אברהם כהנא, על ספרו, מהדורת הספרים החיצוניים
1938, תרצ"ח - ברוך צ'יזיק, על ספרו "עולם הצמחים"
1939, תרצ"ט - מלך זגורודסקי, על ספרו מילון כלבו לחקלאות, צבי רודי, על לקסיקון לפילוסופיה
1940, ת"ש - נפתלי הרץ טור-סיני, על ספרו "תעודות לכיש"
1941, תש"א - יוסף קלויזנר, על ספרו "ההיסטוריה של הספרות העברית החדשה"
1942, תש"ב - נחום סלושץ, על ספרו "אוצר הכתבות הפיניקיות"
1943, תש"ג - אברהם פולק, על ספרו "זכריה"
1944, תש"ד - ירוחם פישל לחובר, על ספרו "ביאליק חייו ויצירתו"
1945, תש"ה - יצחק בער, על ספריו "תולדות היהודים בספרד הנוצרית"
1946, תש"ו - יהודה גור-גרזובסקי, על "מילון עברי"
1947, תש"ז - שמואל אבא הורודצקי, על ספריו "תורת הקבלה של האר'י ושל ר' חיים ויטאל", "יהדות השכל ויהדות הרגש", "עולי ציון", "שלוש מאות שנה של יהדות פולין ושבחי הבעש"ט"
1948, תש"ח - יעקב נחום אפשטיין, על ספרו "מבוא לנוסח המשנה"
1949, תש"ט - יוסף קלויזנר, על ספרו "היסטוריה של בית שני"
1950, תש"י - משה צבי סגל, על ספרו "מבוא המקרא"
1951, תשי"א - דוד בן-גוריון, על ספריו "בהלחם ישראל", "חזון דרך"
1952, תשי"ב - חיים יהושע קוסובסקי, על ספרו "אוצר לשון התלמוד"
1953, תשי"ג - יצחק בן-צבי, על ספריו "נידחי ישראל"
1954, תשי"ד - נחמן אביגד, על ספרו "מצבות קדומים בנחל קדרון"
1955, תשט"ו - מיכאל אבי-יונה ושמואל ייבין, על ספרם "קדמוניות ארצנו"
1956, תשט"ז - יחזקאל קויפמן, על ספרו "תולדות האמונה הישראלית"
1957, תשי"ז - שאול ליברמן, על ספרו "התוספתא כפשוטה"
1958, תשי"ח - משה זילברג, על ספרו "המעמד האישי בישראל"
1959, תשי"ט - משה מייזליש, על ספרו "מחשבה ואמת"
1960, תש"ך - יוסף ברסלבי, על ספרו "בין תבור וחרמון"
1961, תשכ"א - מרדכי מרטין בובר, על ספרו "אור גנוז"
1962, תשכ"ב - יוסף קאפח, על ספרו "הליכות תימן"
1963, תשכ"ג - יהושע גוטמן, על ספרו "הספרות היהודית ההלניסטית"
1964, תשכ"ד - אברהם יערי, על ספרו "תולדות חג שמחת תורה"
1965, תשכ"ה - יהודה רצהבי, על "ספר המוסר"
1966, תשכ"ו - שרגא אברמסון, על ספריו "רב נסים גאון", "במרכזים ובתפוצות"
1967, תשכ"ז - אבא בנדוד, על ספרו "לשון מקרא ולשון חכמים"
1968, תשכ"ח - אליקים ג. קרסל, על "לקסיקון הספרות העברית בדורות האחרונים"
1969, תשכ"ט - חנוך אלבק, על ספרו "מבוא לתלמודים"
1970, תש"ל - נחמיה אלוני, על ספרו "האגרון לר' סעדיה גאון"
1971, תשל"א - דוד בן-גוריון, על ספריו "מדינת ישראל המחודשת" ו"זכרונות ואגדות"
1972, תשל"ב - ישעיהו תשבי, על ספרו "מבחר ספרות המוסר"
1973, תשל"ג - יוסף קאפח, על ספריו "איוב עם תרגום ופירוש רס"ג", ו"ספר היצירה השלם"
1974, תשל"ד - יהודה קומלוש, על ספרו "המקרא באור התרגום"
1976, תשל"ו - בנימין קוסובסקי, על "אוצר לשון התנאים לספרי המדבר,
1977, תשל"ז - גרשם שלום, על מפעל חייו בתחום מדעי היהדות
1978, תשל"ח - יהושע בן-אריה, על ספרו "עיר בראי תקופה", אהרון מירסקי, על ספרו "פיוטי יוסי בן יוסי"
1979, תשל"ט - יצחק רפאל, על המהדורה המדעית. יהודה רצהבי, על ספרו "אוצר לשון הקודש של בני תימן"
1980, תש"ם - דן מירון, על ספרו "בין חזון לאמת"
1981, תשמ"א - אברהם אבן-שושן, על "מילון אבן שושן"
1982, תשמ"ב - ישראל לוין.
1983, תשמ"ג - נחמה לייבוביץ', אפרים אלימלך אורבך, על ספרו "בעלי תוספות"
1984, תשמ"ד - שלמה פינס
1985, תשמ"ה - דוד הלבני
2022, תשפ"ב - זיוה שמיר, על מפעל חייה בתחום הספרות העברית. אבי שגיא על ספרו "עם, מולדת וספר"

קישורים חיצוניים


 תקנון הפרס (2017)
  טקס פרס ביאליק, ירושלים, יומני כרמל, דצמבר 1935
  טקס פרס ביאליק, יומני כרמל, ינואר 1952

 הערות שוליים 

*
ביאליק
ביאליק
קטגוריה:הנצחת חיים נחמן ביאליק